Հավելված

ՀՀ ներքին գործերի նախարարի

պարտականությունները կատարողի

 2023 թվականի հուլիսի «31»-ի N 611-Ա հրամանի

**ԾՐԱԳԻՐ**

**ՀՀ ներքին գործերի նախարարությունում կազմակերպաֆինանսական գծով փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Հիմք ընդունելով «Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին» Հայաստանի Հանրապետության (այսուհետ՝ ՀՀ) 2022 թվականի դեկտեմբերի 16-ի ՀՕ-457-Ն օրենքի 4-րդ հոդվածի 5-րդ մասի 3-րդ կետի պահանջը՝ Ներքին գործերի նախարարության (այսուհետ՝ ՆԳՆ) կազմավորման աշխատանքները իրականացնելու նպատակով՝ անհրաժեշտություն է առաջացել պայմանագրային հիմունքներով ներգրավել համապատասխան փորձագետ:

1. **Փորձագետին ներկայացվող պահանջները**
2. «Գործարարություն և վարչարարություն» կամ «Տնտեսագիտություն» կամ «Ճարտարապետություն և շինարարություն» մասնագիտությունների գծով բարձրագույն կրթություն.
3. Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ.
4. անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:
6. **Աշխատանքների իրականացման ժամանակահատվածը**

Փորձագետը ներգրավվում է հինգ ամիս ժամկետով։

1. **Աշխատանքների ակնկալվող արդյունքը**

Փորձագետն իրականացնելու է իրեն հանձնարարված աշխատանքները:

1. **Հաշվետվություններ ներկայացնելու ժամկետները**

Փորձագետի կողմից կատարված աշխատանքների վերաբերյալ հաշվետվությունը ներկայացվում է յուրաքանչյուր եռամսյակի համար, ընդ որում հաշվետվությունը ներկայացվում է եռամսյակի ավարտից երեք աշխատանքային օր առաջ։ Հաշվետվությունը կարող է ներկայացվել նաև համապատասխան հանձնարարականի դեպքում։

1. **Աշխատանքների գնահատման չափանիշները**

Աշխատանքը գնահատվում է դրական կամ բացասական ըստ տրված հանձնարարականների: